Teadustajad ehk Indrek Sammul ja Liina Olmaru , kelleta peaproov alata ei saanud, tulid paraku Moskva rongi pealt ja Moskva rong hilines. Seega ei alanud peaproov mitte kell 10, vaid 10.15, läks aga see-eest edukalt ja püsis graafikus. Iga laulja lahkus lavalt vajalikku rada mööda, autorite väljaplaksutamine tuli hästi välja (aga loomulikult, seda tuleb ikka harjutada ka) ja laulud õnnestusid. Isegi Tõnis Mägi poolt kirjutatud lugu, mis valmis nii umbes kaks nädalat enne laulupidu ja mida valikkoorid seetõttu õppisid kiirkorras.